[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.6.2006

COM(2006) 335 végleges

A BIZOTTSÁG KÖZLEMÉNYE A TANÁCSNAK

az Európai Unió és az Egyesült Államok közötti, a PNR adatoknak a légi szállítók általi feldolgozásáról és az Egyesült Államok Belbiztonsági Minisztériuma Vámügyi és Határvédelmi Irodájának történő továbbításáról szóló megállapodás felmondása

A BIZOTTSÁG KÖZLEMÉNYE A TANÁCSNAK

az Európai Unió és az Egyesült Államok közötti, a PNR adatoknak a légi szállítók általi feldolgozásáról és az Egyesült Államok Belbiztonsági Minisztériuma Vámügyi és Határvédelmi Irodájának történő továbbításáról szóló megállapodás felmondása

Az Egyesült Államok a 2001. szeptember 11-i terrortámadásokat követően ugyanazon év novemberében olyan jogszabályokat fogadott el, amelyek az Egyesült Államok területére vagy területéről járatot indító légi utasszállítókat arra kötelezik, hogy az Egyesült Államok Vámügyi és Határvédelmi Irodája (a továbbiakban: CBP) részére elektronikus hozzáférést biztosítsanak helyfoglalási és indulásellenőrzési rendszereikben az utasnyilvántartási adatokhoz (Passanger Name Records; a továbbiakban: PNR-adatok). A Bizottság – a veszélyeztetett biztonsági érdekek jogosságának tudatában – 2002 júniusában értesítette az Egyesült Államok hatóságait, hogy az említett rendelkezések összeütközésbe kerülhetnek a Közösség, illetve a tagállamok adatvédelmi jogszabályaival. Az Egyesült Államok hatóságai elhalasztották az új rendelkezések hatálybalépését, de végső soron elutasították, hogy letegyenek a PNR-adatokhoz való elektronikus hozzáférésről szóló jogszabályoknak 2003. március 5. után meg nem felelő légitársaságokkal szembeni szankciók alkalmazásáról. Ezen időponttól kezdve számos európai unióbeli nagy légitársaság hozzáférést engedett e hatóságoknak a PNR-adataihoz.

A Bizottság tárgyalásba kezdett az Egyesült Államok hatóságaival, melyek eredménye a CBP annak érdekében tett kötelezettségvállalásait tartalmazó dokumentum, hogy a Bizottság a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK irányelv (HL 1995 L 281., 31. o.) 25. cikkének (6) bekezdése alapján megfelelőségi határozatot fogadhasson el. A Bizottság egyidejűleg tárgyalásokat folytatott az Egyesült Államokkal egy a megfelelőségi határozat kiegészítéseként megkötendő nemzetközi megállapodásról, amely többek között rendelkezéseket tartalmaz az USA hatóságainak azon jogosultságáról, hogy „lehívhassák” az EK területén működő légiutas-forgalmi helyfoglalási rendszerekben tárolt PNR-adatokat, továbbá amely kötelezi a légitársaságokat, hogy a PNR-adatokat meghatározott formátumban továbbítsák az USA hatóságainak, és biztosítja a CBP kötelezettségeinek nemzetközi jogi szintre emelését. A megállapodástervezetet a Tanács jóváhagyásra megkapta. A Bizottság 2004. március 1-jén a Parlament elé terjesztette az irányelv 25. cikkének (6) bekezdésén alapuló megfelelőségi határozat tervezetét, mellékelve hozzá a CBP kötelezettségvállalásainak tervezetét.

A Bizottság 2004. március 17-én az EK-Szerződés 300. cikke (3) bekezdésének első albekezdése szerinti konzultáció végett megküldte a Parlamentnek az Egyesült Államokkal való megállapodás megkötéséről szóló tanácsi határozat iránti javaslatot.

A Parlament 2004. március 31-én a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (HL 1999 L 184., 23. o.) 8. cikke alapján állásfoglalást fogadott el, melyben az elé terjesztett javaslattal szembeni jogi fenntartásokat összegezte. A Parlament közelebbről akként vélekedett, hogy a megfelelőségi határozat tervezete meghaladja az irányelv 25. cikkében a Bizottságra ruházott hatásköröket. Az állásfoglalásban részletezett néhány kérdésben az alapvető jogok tiszteletben tartására alkalmas nemzetközi megállapodás megkötését javasolta, és új határozattervezet előterjesztését kérte a Bizottságtól. Emellett fenntartotta a Bírósághoz fordulás jogát, a tervezett nemzetközi megállapodás jogszerűségének és különösen a magánélethez való joggal való összeegyeztethetőségének ellenőrzése érdekében.

A Tanács 2004. április 28-án az EK 300. cikke (3) bekezdésének első albekezdése alapján levelet intézett a Parlamenthez, melyben azt kérte, hogy a Parlament 2004. május 5-ig adjon sürgősségi véleményt a megállapodás megkötéséről szóló határozat tervezetéről. 2004. május 4-én a Parlament elutasította a Tanács április 28-án hozzá intézett, az említett javaslat sürgősségi tárgyalására vonatkozó kérését.

A Bizottság a 95/46/EK irányelv (HL 2004, L 235., 11. o.) 25. cikkének (6) bekezdésével összhangban 2004. május 14-én elfogadta a 2004/535/EK megfelelőségi határozatot. A Tanács az EK-Szerződés 95. cikke alapján 2004. május 17-én elfogadta a 2004/496/EK határozatot (HL 2004, L 183., 83. o.), amelyben felhatalmazta a Tanács elnökét a megállapodás Közösség nevében történő aláírására. A megállapodást 2004. május 28-án írták alá, és még ugyanazon a napon hatályba lépett. Az Európai Parlament a bizottsági és tanácsi határozatok megsemmisítését szerette volna elérni. A Parlament többek között azzal érvelt, hogy a határozatokban helytelenül választották meg a jogalapot.

A Bíróság 2006. május 30-án megsemmisítette a Bizottság 2004. május 14-i megfelelőségi határozatát. A Bíróság kimondta, hogy a Bizottságnak nincs hatásköre a határozat meghozatalára, mivel a PNR-adatok CBP részére való továbbítása a közbiztonságra, illetve az állami büntetőjogi hatáskörökre kiható feldolgozási műveletnek minősül, amely a 95/46/EK irányelv 3. cikke alapján a Bizottság hatáskörén kívül esik, ezért a határozat nem alapozható az EK-Szerződés 95. cikkére. A Bíróság ugyancsak megsemmisítette a megfelelőségi határozat kiegészítő megállapodásának jóváhagyásáról szóló tanácsi határozatot, mivel a kettő túl szorosan kapcsolódott egymáshoz. A Bíróság szerint ezért a megállapodás ugyanezen oknál fogva nem alapozható az EK-Szerződés 95. cikkére.

Ítéletében a Bíróság kifejezett magyarázatot adott mindkét határozat megsemmisítésének következményeire, különösen kiemelve a nemzetközi jog azon szabályát, amely szerint a belső jog nem szolgáltathat hivatkozási alapot a jogalanyok nemzetközi kötelezettségeinek elmulasztására. A Bíróság ezzel összefüggésben kiemelte, hogy a megállapodás 7. cikkének rendelkezései szerint bármelyik félnek joga van felmondani a megállapodást, és hogy a megállapodás a felmondásról szóló értesítés közlésétől számított kilencvenedik napon veszti hatályát. A Bíróság lényegében e 90 napos határidőre hivatkozva mondta ki, hogy a megállapodás és a megfelelőségi határozat 2006. szeptember 30-át követően nem rendelkezik további joghatással. A Bíróság ezáltal kifejezésre juttatta, hogy nagyon szoros kapcsolat áll fenn a CBP kötelezettségvállalásait is tartalmazó megfelelőségi határozat és a megállapodás között.

Az EK-Szerződés 233. cikke értelmében az az intézmény vagy azok az intézmények, amelyek aktusait a Bíróság semmisnek nyilvánította, kötelesek megtenni a Bíróság ítéletében foglaltak teljesítéséhez szükséges intézkedéseket.

A Bizottság a fentieket figyelembe véve

JAVASOLJA, hogy a Tanács és a Bizottság működjön együtt az Egyesült Államoknak a megállapodás felmondásáról történő értesítése érdekében a megállapodás 7. cikkének megfelelően. Mivel ez az intézkedés összhangban van a 233. cikkben szereplő Bíróság általi megsemmisítéssel, és az EK-Szerződés sem tartalmaz további kifejezett rendelkezéseket a nemzetközi szerződések felmondása vonatkozásában, elégségesnek tűnik, ha a két intézmény a felmondásról levélben vagy szóbeli jegyzékben értesíti az Egyesült Államok hatóságait. Ebben a Bíróság által hivatkozott időponttal való összhang biztosítása érdekében 2006. szeptember 30-át kell megadni a felmondás hatályosulásának dátumaként. Csatolva megküldjük a szövegtervezetet.

ANNEX

DRAFT

The Presidency of the Council of the European Union and the European Commission present their compliments to …. and have the honour to state the following.

As you are undoubtedly aware, the Court of Justice of the European Communities in its Judgment of 30 May 2006 in cases C- 317 and C-318/04 has annulled the Council Decision of 17 May 2004 approving the Agreement between the European Community and the United States of America on the treatment and the transfer of PNR data ( complete title ), as well as the Commission Decision of 14 May 2004 (the so-called Adequacy Decision) which was closely linked to that agreement. As you will also be aware, the Court expressed itself explicitly on the continued validity under international law of the agreement, effectively prescribing to the defending institutions in these court cases that they should avail themselves of the provisions of Article 7 of the Agreement.

In the light of this judgment and the provision of the EC Treaty that enjoins the institutions whose act has been annulled to take all the necessary measures for the execution of the Court’s judgment, the Council of the European Union and the European Commission hereby, pursuant to Article 7 denounce the Agreement (full title) with September 30, 2006, as effective date.

( Diplomatic formula of politeness )

For the Council of the European Union For the European Commission

Presidency